**Uskrsne igre:**

**NATJECANJE U BACANJU JAJA**- Igra za dva ili više igrača. Igrači se dodavaju nekuhanim jajima. Gubi onaj kome se jaje razbije.  
  
**UTRKA U KOTRLJANJU JAJA:**

*NOSOM* - Igra se u kući. Označite start i cilj, kao i prostor za kotrljanje. Uzmite tvrdo kuhano jaje ili pisanicu, a igrač se mora spustiti u klečeći položaj. Zatim na koljenima i rukama treba kotrljati jaje - nosom, do kraja označene staze. Pobjednik je prvi koji nosom dokotrlja jaje na cilj, bez da se koristi rukama ili drugim dijelovima tijela.

**PLES S JAJIMA** - To je tradicionalna uskrsna igra. Jaja se postave na pod i parovi plešu oko njih, a da ih ne razbiju. Možete plesati i s povezima.  
  
**UTRKA JAJIMA NA ŽLICI** – Svatko uzme jednu žlicu i u nju stavi jaje. Označite start i cilj pa neka utrka počne. Onaj kome jaje ispadne vraća se na start. Odrasli drže žlicu u zubima, a djeca u jednoj ruci. Na stazu se mogu postaviti i razne prepreke.   
  
**LOV NA SKRIVENO BLAGO** – Jaja se sakriju u kući ili vrtu na raznim mjestima, a djeca ih traže. Možete se poslužiti obojanim ili čokoladnima jajima, onima punjenim slatkišima ili malim plastičnim koja će djeca na kraju igre zamijeniti za nagradu. Igrate li s pravim jajima, neka uslijedi natjecanje u tuckanju. Bitno je pripaziti da svako dijete na kraju dobije nešto. Zabavna je opcija da djeca pripreme lov za svoje roditelje. Uskrsna natjecanja u lovu na jaja organiziraju se u cijelom svijetu, broje i do 80.000 jaja i 1000 natjecatelja.  
  
**LUPANJE JAJIMA** - U Hrvatskoj popularno nazvano "tuckanje", ima jednostavna pravila. Svatko ima tvrdo kuhano jaje koje drži u ruci i laganim udarcima udara u protivnikovo dok ne pukne. Onaj čije jaje nije puklo dobiva jaje poraženoga.